ඇල්පිටිය - ඉහළ  ඕමත්ත- දිගල ගනේගොඩ ප්‍රදේශයේ පදිංචි 17 හැවිරිදි පාසල් සිසුවියක් මාසයක පමණ සිට අතුරුදන්වී ඇති බවට වාර්තාවනවා.පසුගිය මාර්තු මස 13 වනදා සිට තම දියණිය අතුරුදන්වී ඇති බවයි ඔවුන්ගේ දෙමව්පියන් හිරු ප්‍රවෘත්ති අංශයට සඳහන් කළේ.මේ සම්බන්ධයෙන් දෙමව්පියන් ඇල්පිටිය සහ ඌරගහ පොලිස් ස්ථානවලට පැමිණිලිද කර තිබෙනවා.මීට අමතරව පොලිස් ළමා හා කාන්තා කාර්යාංශයටද පැමිණීල්ලක් ඉදිරිපත් කළ නමුත් තවමත් තම දියණිය පිළිබඳව තොරතුරක් ලැබී නොමැති බවයි ඇයගේ දෙමව්පියන් වැඩිදුරටත් සඳහන් කළේ.